ขนส่งไฟเขียวประมูลรถกรมศุล
กรมศุลกากรหารือกรมการขนส่งทางบกได้ข้อสรุปชัดเจน กำหนดจัดการประมูลรถยนต์และรถจักรยานยนต์ของกลาง 6 ก.ค. 2560
30 มิ.ย. 2560

กรมศุลกากรหารือกรมการขนส่งทางบกได้ข้อสรุปชัดเจน กำหนดจัดการประมูลรถยนต์และรถจักรยานยนต์ของกลาง 6 ก.ค. 2560นายอวยชัย  กุลทิพย์มนตรี รองอธิบดีกรมศุลกากร กรมศุลกากรกำหนดจัดการประมูลขายทอดตลาดรถยนต์และรถจักรยานยนต์ของกลาง โดยวิธีประมูลด้วยวาจา ในวันที่  6 ก.ค. 2560โดยมีรถยนต์ และรถจักรยานยนต์บิ๊กไบค์ ยี่ห้อต่างๆ จำนวน 291 คัน เข้าร่วมประมูลในครั้งนี้ รายได้เข้ารัฐไม่ต่ำกว่า 550 ล้านบาทนายอวยชัย กล่าวว่า ที่ผ่านมากรมศุลกากรยกเลิกการขายทอดตลาดรถยนต์และรถจักรยานยนต์ของกลาง จำนวน 315 คัน ที่มีกำหนดจัดขึ้นในวันที่ 29 มิ.ย.  2560 เนื่องจากกรมการขนส่งทางบกมีหนังสือจะไม่รับจดทะเบียนรถส่วนใหญ่ที่จะประมูลดังกล่าว อย่างไรก็ตามกรมศุลกากรได้หารือกับกรมการขนส่งทางบกได้ข้อสรุปที่ชัดเจนว่าจะรับจดทะเบียนเหมือนที่ผ่านมาสำหรับรถยนต์ที่มีราคาเปิดประมูลสูงสุด ได้แก่ ลำดับที่ 153 ยี่ห้อ FERRARI รุ่น CALIFORNIA T ปี 2015 เปิดประมูลด้วยราคา 20.62 ล้านบาท รถจักยานยนต์ที่มีราคาการเปิดประมูลสูงที่สุด ได้แก่ ลำดับที่ 164 ยี่ห้อ HARLEY DAVIDSON รุ่น ELECTRA GLIDE ปี 2013  เปิดประมูลด้วยราคา 6.2 แสนบาท โดยรถยนต์และรถจักรยานยนต์ของกลาง    ที่ประมูลได้ สามารถออกแบบ 32 และนำไปจดทะเบียนได้ เมื่อมีการปรับปรุงสภาพตามที่กรมการขนส่งทางบกกำหนด เป็นรถที่มีสมองกลครบถ้วน และจะต้องไม่มีสภาพเป็นรถยนต์จดประกอบ ทั้งนี้ กรณีดังกล่าวกรมศุลกากรได้ประสานแจ้งกรมสอบสวนคดีพิเศษ (DSI) และกรมการขนส่งทางบกเป็นที่เรียบร้อยแล้วภาพประกอบข่าว